ཚོགས་འདུའི་ཐོག་བླང་བྱ་བཏོན་དོན།རིམ་ཁག་ཏང་ཨུད་དང་སྲིད་གཞུང་གིས་ཏང་གིས་དཔལ་འབྱོར་ལས་དོན་ལ་འགོ་ཁྲིད་བྱེད་རྒྱུར་ཤུགས་སྣོན་བརྒྱབ་ནས་རང་རྟོགས་ངང་ཏང་ཀྲུང་དབྱང་གི་དབང་གྲགས་དང་གཅིག་སྡུད་གཅིག་གྱུར་གྱི་འགོ་ཁྲིད་ལ་སྲུང་སྐྱོང་བྱེད་པ་དང་ཏང་ཨུད་ཀྱི་འགོ་ཁྲིད་འོག་གི་སྲིད་འཛིན་འགན་འཁྲིའི་ལམ་ལུགས་མཐའ་འཁྱོངས་བྱས་ནས་མཐུན་སྒྲིལ་མཉམ་སྒྲུབ་ཀྱི་རྣམ་པ་བཟང་པོ་ཞིག་ཆགས་པར་བྱེད་དགོས།རིམ་ཁག་ཏང་ཨུད་དང་སྲིད་གཞུང་དང་རིམ་ཁག་ལས་བྱེད་པ་ཚོས་ངེས་པར་དུ་རང་སྟོབས་ཀྱི་ནུས་པ་འདོན་སྤེལ་བྱས་ཏེ་ལས་སྒྲུབ་ལས་གཏོད་ཀྱི་འདུ་ཤེས་ཟབ་ཏུ་བཏང་ཐོགསྙིང་སྟོབས་ཆེར་སྐྱེད་ཀྱི་བློ་སྟོབས་དང་།བྱས་པའི་རྗེས་དང་འདྲུད་པའི་ཤུལ་གྱི་སྤྱོད་ཚུལ་ནན་པོ།འགན་འཁྲི་ལྕི་པོ་འཁུར་ཕོད་པ་དང་སྔོན་ཐོན་བརྩོན་ལེན་བྱེད་ཕོད་པའི་དཔའ་ངར།གཞན་གྱིས་ནུས་ཤུགས་ཏིལ་འབྲུ་ཙམ་བཏོན་ན།རང་གིས་སྟོབས་ཤུགས་རི་རབ་ཙམ་འདོན་པའིལས་ཀའི་ངར་ཤུགས་བཅས་ལ་བརྟེན་ནས་ལས་དོན་ཁག་ལ་དམ་འཛིན་ཡག་པོ་བྱེད་དགོས།རིམ་ཁག་ལས་བྱེད་པ་ཚོས་དུས་རབས་གསར་པའི་དུས་བབ་གསར་པ་དང་ལས་འགན་གསར་པ་དང་རང་འགུལ་ངང་འཚམ་པར་བྱས་ཏེ་སློབ་སྦྱོང་ལ་ཤུགས་སྣོན་གྱིས་ལྷག་བསམ་རྣམ་དག་དང་།དད་གུས།འགན་འཁྲི་འཁུར་ཕོད་པ།འཇོན་ཐང་།འགན་འཁྲི།ངར་ཤུགས།སྤྱོད་གཙང་བཅས་སྦྱངས་ནས་ཤེས་པ་བྱས་ནས་དུས་རབས་གསར་པ་དང་འཚམ་པ་དང་།དམིགས་ཚད་གསར་པ་མངོན་འགྱུར།བཀོད་སྒྲིག་གསར་པ་དོན་འཁྱོལ་བཅས་ཀྱི་ནུས་པ་ཟམ་མི་ཆད་པར་ཆེ་རུ་གཏོང་དགོས།བརྟག་དཔྱད་ཞིབ་འཇུག་གི་དར་སྲོལ་དར་སྤེལ་ཤུགས་ཆེན་གཏོང་བ་དང་།སྐྱོན་ཆ་དང་ཞན་ཆ་གནད་ལ་འཁེལ་བའི་ངང་འཚོལ་བ།དོན་དངོས་ཀྱི་དཀའ་གནད་སེལ་བ་བཅས་བྱས་ཏེ།ལས་དོན་ཁག་ལ་ཕན་འབྲས་དེ་བས་ཆེ་བ་ཐོན་རྒྱུར་སྐུལ་འདེད་གཏོང་དགོས།འཕེལ་རྒྱས་ལ་དམ་འཛིན་བྱ་རྒྱུ་རང་ཉིད་ཀྱི་དོན་དག་ལ་བརྩིས་ནས་སྒྲུབ་པ་དང་།འཚོ་བ་སྐྱེལ་མཁས་པོ་བྱེད་པའི་བསམ་བློ་བརྟན་པོ་འཆང་བ་དང་ཧུར་བསྲི་གྲོན་ཆུང་དང་ཟ་མཁས་སྤྱོད་མཁས་བྱས་ཏེ་དངུལ་ཚང་མ་བེད་སྤྱོད་ཡག་པོ་དང་བེད་སྤྱོད་བྱས་ནས་ཕན་འབྲས་ཐོན་པ་བྱེད་དགོས།མི་སེར་གྱི་བདེ་སྡུག་དུས་དང་རྣམ་པ་ཀུན་ཏུ་སེམས་ལ་འཇོག་པ་དང་མི་དམངས་ལ་བདེ་སྐྱིད་བསྐྲུན་རྒྱུ་སྲིད་དོན་ལས་རྗེས་གལ་ཆེ་ཤོས་ལ་བརྩི་བ།མང་ཚོགས་ཀྱིས་བསམ་བློ་གཏོང་སར་བསམ་བློ་གཏོང་བ་དང་།མང་ཚོགས་ཀྱིས་སེམས་ཁྲལ་བྱེད་སར་སེམས་ཁྲལ་བྱེད་པ།མི་དམངས་ལ་བདེ་སྐྱིད་བསྐྲུན་པའི་བྱ་བ་དངོས་འབྲེལ་ཡག་པོ་སྒྲུབ་པ་བཅས་བྱས་ནས་མི་དམངས་ཀྱི་འཚོ་བ་སྔར་ལས་བདེ་སྐྱིད་ལྡན་པ་ཡོང་བ་བྱེད་དགོས།